

**УРОК: Създаване на дух на доброволчество**

**Павлина Божкова, преподавател в СУ „Св. Паисий Хилендарски”,**

**гр. Златица**

**Часът е проведен в IV „A” 24.04.2017 г**

*Доброволчеството е ценност!*

*Бъди доброволец!*

**Цел на урока**

*Формиране на знания и умения за доброволчеството като инициатива в полза на другите*

*Запознаване с платформата TimeHeroes*

*Формиране на умения за избиране на доброволчески проект*

**Описание**

*На гости ни беше Пламена Николова - представител на TimeHeroes - най-голямата платформа за доброволчество в България.*

*Темата разработихме в два учебни часа.*

*Първият час изгледахме видео в което хора с общи усилия реставрират сградата в която живеят. Някои от децата разказаха, че хората от техния блок се събират, подобряват и почистват пространството около блока.Децата споделиха,че и те винаги се включват. Така дефинирахме думата доброволец, а именно – някой, които извършва работа или предоставя услуга без заплащане.*

*Разделих класа на 5 групи и им раздадох приложение 1, където те записаха проблеми или потребности, които виждат около себе си и които могат да бъдат решени с доброволчески труд.*

*Вторият час нашата гостенка* *Пламена Николова ни разказа за платформата TimeHeroes, за доброволческите клубове и тяхната дейност.А децата и разказаха и показаха доброволческите каузи в които са участвали.*

 *Разгледахме мисиите които има в момента тази платформа. Децата проявиха интерес към мисията”Дари речници и учебници за българско училище в Молдова”, в която искат да се включим.*

**От коментарите в час**

*Ето някои идеи за доброволчество, които децата написаха:*

 *Да нарисуваме пешеходни пътеки*

 *Да изчистим Златица*

 *Да съберем дрехи за бедните деца в училището*

 *Да направим безплатен хранителен магазин за*

 *бедните*

 *Да зарадваме възрастните хора*

**Идеи за надграждане**

Ще участваме в мисията на TimeHeroes ”Дари речници и учебници за българско училище в Молдова”.